ગુજરાત વિધાનસભાની સામાન્ય ચૂંટણી ડિસેમ્બર માસમાં યોજાવાની છે. મહત્ત્મ મતદાન થાય તે માટે જાગૃતિ કેળવવા અમદાવાદ જિલ્લા કલેક્ટર અને ચૂંટણી અધિકારી અવંતિકા સિંઘના માર્ગદર્શન હેઠળ વહીવટી તંત્ર દ્વારા સુગ્રથિત પ્રવૃત્તિ કરાય છે, ત્યારે પ્રથમ વખત મતદાન કરતા અને આયુષ્યના ૧૦૦ વર્ષ વટાવી ચૂકેલા વૃદ્ધ છતાં જુસ્સો ધરવાતા મતદારો અંગે પણ માહિતી પ્રાપ્ત કરવામાં આવી હતી. તેમજ તેઓ સરળતાથી મતદાન કરી શકે તે માટે વૃદ્ધ મતદાતાઓને માર્ગદર્શન પણ આપવામાં આવ્યું હતું.